|  |  |
| --- | --- |
| Užsakovas Šakių rajono savivaldybės administracija |  |
| Rangovas UAB „Parama“ |  |
| Sutarties Nr. ir data, pavadinimas VPS-11, 2025-02-07, „Salos g. (Nr. BUN-2), Bunikių k., Kidulių sen., Šakių raj. sav. kapitalinio remonto darbai“ |  |
| Objekto pavadinimas „Salos g. (Nr. BUN-2), Bunikių k., Kidulių sen., Šakių raj. sav. kapitalinio remonto darbai“ |  |

**OBJEKTO (VIETOS) APŽIŪROS AKTAS NR. 1**

2025-03-28

1. **Komisijos sudėtis:**

Šakių rajono savivaldybės atstovas:

Ūkio, ir investicijų skyriaus vedėjas Martynas Remeikis;

Paskirtasis statinio bendrųjų statybos darbų techninės priežiūros vadovas UAB „101 arklys“ Andrejus Ūdra;

Paskirtasis statinio projektuotojo projekto vykdymo priežiūros vadovas UAB „UARBAN LINE“ Vitalijus Aleksandrovas;

Rangovo paskirtasis statinio statybos vadovas UAB „Parama“ Deividas Smagurauskas.

1. **Faktinės aplinkybės**

UAB „Parama“ (toliau – Rangovas), vykdydama numatytus darbus pagal projektą *Nr. UL-21-0143*, susidūrė su techninio darbo projekto neatitikimais, susijusiais su pralaidų įrengimu nuovažose, kelio griovių formavimu ir asfalto danga. Siekiant užtikrinti tinkamą vandens nuvedimą bei infrastruktūros funkcionalumą, Užsakovas ir Techninė priežiūra siūlo koreguoti projektinius sprendinius, atsižvelgiant į esamas aplinkybes ir technines galimybes.

1. **Problema**
2. Vadovaujantis pateiktu techniniu darbo projektu, buvo suprojektuotos šios nuovažos su pralaidomis: **PK 0+38 k.p., PK 0+80 k.p., PK 1+20 k.p., PK 1+65 k.p., PK 1+98 k.p., PK 2+25 k.p., PK 2+68 k.p., PK 3+00 k.p., PK 3+35 k.p.** Tačiau nustatyta, kad kairėje kelio pusėje nėra galimybės įrengti griovį, todėl egzistuoja esminė techninė problema – suprojektuotos pralaidos neatliks savo tiesioginės funkcijos. Nesant griovių tinkamam vandens nutekėjimui, kyla rizika, kad susikaupęs paviršinis vanduo gali sukelti infrastruktūros pažeidimus.
3. Dešinėje kelio pusėje ties **PK 1+51** projektuojamas griovio nuolydis, kuris yra aukščiausia vieta, nuo kurios į abi puses suprojektuotas vandens nubėgimas. Atsižvelgiant į esamą griovio nuolydį ir aukštį, ties **PK 3+79** dešinėje kelio pusėje susidaro vandens patvanka. Jeigu griovys būtų kasamas už projekto ribų pagal numatytus aukščius, šlaitai ir griovys gali tapti pernelyg gilūs ir potencialiai pavojingi.
4. Užsakovo nurodymu būtina pakeisti projekte numatytas D400 pralaidas piketuose **PK 2+14 d.p., PK 2+72 d.p., PK 2+99 d.p.** bei D600 pralaidą per kelią **PK 0+12**, kadangi nėra užtikrinamas minimalus reikalaujamas konstruktyvo sluoksnis virš projektuojamų pralaidų iki asfalto dangos. Dėl šios priežasties būtina atlikti pakeitimus, sumažinant pralaidų diametrus.
5. Pagal pateiktą techninį darbo projektą, važiuojamojoje dalyje numatyta 5 cm storio asfalto danga iš asfalto mišinio SA-16d-V6000 C. Užsakovas nurodė, kad jau pirkimo metu buvo numatytas asfaltas AC-16PD ir prašo kloti tik šį asfalto mišinį, kadangi kitokio nepirko. Užsakovas prašė viską vykdyti pagal pirkimo kiekių žiniaraštį. Užsakovas nurodė, kad A laidos išleidimas šiame projekte yra būtinas ir perkančioji organizacija tai planavo nuo rangos darbų pradžios nusimatydama A laidai lėšas.
6. **Siūlymas**
7. Atsižvelgiant į tai, kad nėra galimybės įrengti griovio kairėje kelio pusėje, Užsakovas ir Techninė priežiūra siūlo naikinti projektuotas pralaidas minėtose nuovažose ir vietoje jų įrengti pakelinį drenažą su vienu apžiūros šuliniu. Drenažas būtų tiesiamas nuo **PK 0+30 iki PK 3+30** kairėje kelio pusėje ir nukreipiamas į projektuojamą griovį dešinėje kelio pusėje, kur būtų įrengiamos žiotys tinkamam vandens išleidimui. Siekiant užtikrinti efektyvų drenažo veikimą ir ilgaamžiškumą: Numatoma įrengti plastikinį D425 apžiūros šulinį pikete: **PK 0+30 k.p.** Drenažo vamzdžiai bus klojami su geotekstile (d113/128) ir užpilami smėliu iki tranšėjos viršaus, užtikrinant tinkamą filtraciją ir apsaugą nuo užsikimšimo. Po visomis projektuojamomis nuovažomis ir keliu būtina į klojamą drenažą įterpti PVC 110 vamzdžius, kad užtikrinti ilgaamžiškumą.
8. Užsakovo ir techninės priežiūros pasiūlymu, nuo **PK 3+79** dešinėje kelio pusėje numatyta visiškai suformuoti griovį taip, kad nuolydis būtų nukreiptas tik į vieną pusę, užtikrinant viso vandens surinkimą ir nukreipimą į **PK 0+00.**
9. Užsakovas ir techninės priežiūros atstovai neprieštarauja, kad piketuose **PK 2+14 d.p., PK 2+72 d.p. ir PK 2+99 d.p.** nuovažose suprojektuotos D400 pralaidos būtų pakeistos į D300, o per kelią **PK 0+12** suprojektuota D600 pralaida – į D400
10. Užsakovas ir techninė priežiūra neprieštarauja, kad projekte SA-16d-V6000 C numatytas asfalto dangos keitimas būtų atliktas, pakeičiant ją į AC 16PD.

***Užsakovas „Šakių savivaldybės administracija“, įsipareigoja Rangovui UAB „Parama“ , kad bus išleista A laida pagal Rangovo pateiktą išpildomąją nuotrauką. Remiantis patvirtinta papildomų darbų sąmata, Užsakovas įsipareigoja užtikrinti Rangovui papildomą apmokėjimą už atliktus darbus. Pridedama preliminari sąmata. Galutiniai darbų kiekiai bus patikslinti atlikus kontrolinę išpildomąją nuotrauką.***

*Priedai:*

1. *Priedas Nr. 1. Preliminari sąmata vykdomų / nevykdomų darbų (Excel)*
2. **Parašai**